recursal/SuperWikiNEXT-32B huggingface dataset:
**מה חדש, חתלתולה?** (באנגלית: **?What's New Pussycat**) הוא סרט קולנוע אמריקאי מסוגת קומדיה מטורפת משנת 1965 בבימויו של קלייב דונר, עם פיטר אוטול, רומי שניידר, פיטר סלרס ווודי אלן בתפקידים הראשיים.

זה הסרט הראשון לפי תסריט של וודי אלן שגם משחק בו.

שיר הנושא של הסרט, אשר נקרא "?What's New Pussycat", היה מועמד לפרס אוסקר לשיר המקורי הטוב ביותר. השיר בוצע בסרט על ידי טום ג'ונס, כשאת מילותיו כתב האל דייוויד ואת לחנו הלחין ברט בכרך.

וודי אלן היה מועמד לפרס גילדת הכותבים של אמריקה על התסריט.

המונח "חתלתולה" הוא אנטי פמיניסטי ומייחס לכל אישה את השם "חתלתולה" מבלי לנקוב בשמה האמיתי.

תקציר העלילה
------------

מייקל ג'יימס (פיטר אוטול) הוא עורך של מגזין אופנה מפורסם בפריז. כל הזמן הוא מוקף בנשים יפות וסובל מהתמכרות למין. הוא לא זוכר את שמותיהן של הנשים אתם הוא יוצא, לכל אחת הוא קורא "פוסיקט" (חתלתולה). כעת הוא יוצא עם קרול ורנר (רומי שניידר) היפהפייה שלוחצת עליו ביחד עם הוריה שיסכים להתחתן אתה.

הוא פונה לעזרה לפסיכואנליסט ד"ר פריץ פסבינדר (פיטר סלרס) שמזמין אותו לטיפול קבוצתי. הבעיה היא שפסבינדר הוא מכוער ומקנא בהצלחתו של מייקל היפה. פסבינדר מנסה להתחיל עם נשים ומפחד מחמת ידה של אשתו האימתנית (אדרה גייל).

למייקל יש חבר נמוך ומכוער בשם ויקטור (וודי אלן) שעובד כמלביש ומפשיט חשפניות. קרול מנסה להתחיל עם ויקטור כדי שמייקל יקנא.

מייקל מקיים יחסים עם החשפנית ליז (פאולה פרנטיס) ועם רנה (קפוצ'ין) עליה מתחרה גם פאסבינדר ללא הצלחה.

מייקל נוסע לנוח במלון "שאטו שאנטל" שידוע כמקום לגברים בוגדניים. בדרך נוחתת לתוך מכוניתו צנחנית יפהפייה בשם ריטה (אורסולה אנדרס). הוא מביא אותה למלון שם נפגשות כל הנשים ומגיעה לשם גם קרול עם הוריה. במלון מתחוללת פארסה במהלכה כולם רודפים אחרי כולם. כולם לוקחים חלק במרדף שיא בחדרי השינה ומחוצה להם. מוזעקת משטרה והמרדף נמשך במכוניות קארטינג.

לבסוף מייקל וקרול מתחתנים אך מתחילים מיד לריב על שטויות.

צוות השחקנים
------------

| שם השחקן/ית | שם הדמות | הערות |
| --- | --- | --- |
| פיטר אוטול | מייקל ג'יימס |  |
| פיטר סלרס | ד"ר פסבינדר | פסיכיאטר |
| רומי שניידר | קרול ורנר |  |
| וודי אלן | ויקטור |  |
| אורסולה אנדרס | ריטה |  |
| פאולה פרנטיס | ליז |  |
| קפוצ'ין | רנה |  |
| אדרה גייל | אנה | אשתו של ד"ר פסבינדר |

קישורים חיצוניים
----------------

ויקישיתוף מדיה וקבצים בנושא **מה חדש, חתלתולה?** בוויקישיתוף

* "מה חדש, חתלתולה?", במסד הנתונים הקולנועיים IMDb (באנגלית)
* "מה חדש, חתלתולה?", באתר נטפליקס
* "מה חדש, חתלתולה?", באתר AllMovie (באנגלית)
* "מה חדש, חתלתולה?", באתר Rotten Tomatoes (באנגלית)
* "מה חדש, חתלתולה?", באתר Box Office Mojo (באנגלית)
* "מה חדש, חתלתולה?", באתר אידיבי
* "מה חדש, חתלתולה?", במסד הנתונים הקולנועיים KinoPoisk (ברוסית)
* קדימון למה חדש, חתלתולה?, באתר יוטיוב
* טום ג'ונס שר מה חדש, חתלתולה?, באתר יוטיוב
* מה חדש, חתלתולה?, באתר TCM
פירוש נוסף ערך זה עוסק בסרט משנת 1987. אם התכוונתם למשמעות אחרת, ראו מאה ילדים שלי (פירושונים).
  
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

 **מאה ילדים שלי** (באנגלית: **Lena: My 100 Children**) הוא סרט קולנוע אמריקאי משנת 1987 המבוסס על ספרה של לנה קיכלר-זילברמן בשם זה, ומכבבת בו השחקנית היהודייה-אמריקנית לינדה לאבין. 

הסרט מספר את סיפורה של לנה קיכלר שגידלה 100 ילדים יתומים בבית מחסה בפולין לאחר מלחמת העולם השנייה. הסרט צולם בבודפשט.

בשנת 1989 היה הסרט מועמד לפרס השנתי להישג יוצא הדופן בקולנוע שמעניקה האגודה לקולנוע אמריקאי.

עלילת הסרט
----------

עם סיום מלחמת העולם השנייה מגיעה לנה קיכלר למרכז לפליטים יהודים בקרקוב במטרה לנסות ולחפש את קרובי משפחתה ששרדו. היא מוצאת שם מספר רב של ילדים ניצולי שואה יתומים הגוועים ברעב. היא מתחילה להשיג להם אוכל באופן קבוע ומנסה לשקם אותם ממצבם. לאחר זמן מה היא שוכרת מבנה בעיירת הגבול הסמוכה זאקופנה ומגדלת שם את הילדים אותם יחד עם צוות ששכרה לשם כך. במהלך תקופת השהות שם סובלים קיכלר והילדים מהצקות אנטישמיות מתושבי הסביבה, ולאחר כמה תקריות אלימות בהם נפגעים ילדים, מתאמנים הנערים שבקבוצה על נשק שקיבלה לנה מהצבא הפולני. באמצע שנת 1946 נאלצים לנה וילדיה לברוח מפולין לאחר חילופי אש שהיו בין הקבוצה לכפריים מהסביבה. הם חוצים את הגבול לצ'כוסלובקיה ומשם לצרפת, ולאחר הקמת המדינה עולים לישראל.

ראו גם
------

* הבית של נינה

קישורים חיצוניים
----------------

* "מאה ילדים שלי", במסד הנתונים הקולנועיים IMDb (באנגלית)
* "מאה ילדים שלי", במסד הנתונים הקולנועיים KinoPoisk (ברוסית)
פרה לחלב גדועת קרניים
**גדיעת קרניים** היא פעולה המתבצעת בפרות במשקי הבית בעולם. גדיעת הקרניים מתבצעת על מנת למנוע מהפרה לגרום לנזק[דרוש מקור] לפרה אחרת, לחקלאי המגדל אותה או לעצמה בתוך מכלאות וחצרות, שם היא עלולה להיפגע כתוצאה מחיכוך בברזל, שער, גדר וכדומה.

גדיעת הקרניים מתבצעת בכמה שיטות:

* משחה - חומר כימי אשר נמרח על בסיס הקרניים הפוטנציאליות, בגיל כשבוע ומונעת את צמיחת הקרניים. שיטה זו היא המומלצת על ידי ארגוני צער בעלי חיים, מכיוון שאינה כרוכה בסבל מיותר מעבר לנדרש. אך העגל סובל מכוויות למשך מספר ימים נוספים. ומגלה אי שקט.
* מכשיר מצית - מכשיר זה, הנראה כמו מצית גדולה עגולה, יוצר כוויה בשורש הקרן. הכווייה מכאיבה, אך לאחר מספר דקות העגל חוזר לעצמו. למרות הכאב החד שנוצר כתוצאה משימוש בשיטה זו, יש הטוענים כי מכיוון שהיא מהירה יותר, עדיף להשתמש בה לטובת העגל שמשך סבלו מתקצר משמעותית.

על פי חוקי צער בעלי חיים, בארץ ובעולם - יש לאלחש את אזור הקרניים לפני ביצוע הגדיעה.

תהליך הגדיעה
------------

הגדיעה נעשית בדרך כלל על ידי וטרינר או אדם מקצועי אחר אשר הוכשר לכך. התהליך מתבצע בדרך כלל באביב או בסתיו, כאשר אין זבובים בשפע. צריבה, היא תהליך של הריגת טבעת צמיחת הקרן באמצעות חום, תהליך זה מתבצע כאשר העגל הוא צעיר מאוד, לא יותר מ-3 או 4 שבועות.
בזמן הזה, הקרניים קטנות מאוד, ולא הספיקו לגדול או להתחבר לגולגולת. ככל שהצריבה נעשית מוקדם יותר, כך גם הכאב של העגל קטן.
צריבת הקרן נעשית בדרך כלל באמצעות מוט ברזל מלובן.

ניתן גם להשתמש בסכין מעוקלת כדי לחתוך את הקרן אם העגל לא עבר את גיל החודש. זהו תהליך פשוט, שמסיר את הקרן לגמרי, ובנוסף גם את טבעת הצמיחה שלה.  

עבור עגלים מבוגרים, בדרך כלל מתחת לגיל 8 חודשים, הקרן התחילה לגדול ולהתחבר לגולגולת ואז אפשר להשתמש בקטר או מסור.

קישורים חיצוניים
----------------

ויקישיתוף מדיה וקבצים בנושא **גדיעת קרניים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545598105171
* LCCN: sh85036488

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מה חדש, טייגר לילי?** (באנגלית:  **?What's Up, Tiger Lily**) הוא סרט קומדית פשע אמריקאי משנת 1966 בכתיבה ובימוי וודי אלן שנחשב כעבודת הבימוי הקולנועית הראשונה שלו.

אלן לקח סרט יפני משנת 1965, מחק את כל הפסקול שלו, ערך אותו מחדש, דיבב אותו, שינה את העלילה, קיצר אותו, שינה את שמו, הוסיף קטעי מוזיקה עם להקת The Lovin' Spoonful(אנ') והפך אותו לסרט פרודיה על סרטי ג'יימס בונד. הוא מופיע בסרט בתור מרואיין על הסרט. העלילה מטופשת והסרט מלא במכות, יריות, שוד, עינויים והרוגים בשפע כפי רצונו של אלן.

תקציר העלילה
------------

פיל מוסקוביץ (טאטסויה מיאשי) הוא סוכן חשאי שנלחם כל הזמן באנשים רעים ושליחיהם שרוצים להרוג אותו אבל הוא מצליח תמיד להתגבר עליהם. הוא מתייצב לפני השליט של מדינת ראשפור שאינה קיימת עדיין על המפה. השליט מטיל עליו משימה כבדה - המרשם של סלט ביצים שהיה בכספת שלו, נגנב על ידי העבריין שפרד וונג (טדאו נקאמורו) שמחזיק אותו בכספת בספינת הקזינו שלו בנמל יוקוהמה שמלאה בנערות ליווי.

גם העבריין וינג פט (סוסומי קורובה) נמצא על הספינה מתכונן לשדוד את הכספת לאחר שהרוויח הון במשחק וקבל כסף מזויף. פיל מצליח להתגנב לספינה עם האחיות סוקי יאקי (אקיקו ואקבאיאשי) וטרי יאקי. פיל מציג עצמו כנציג משרד הבריאות ואומר שיש לפנות את הספינה ולחטא אותה. האנשים יורדים ופיל בעזרת עוזרים וסוקי יאקי שמומחית בפריצות מצליחים לפרוץ את הכספת ולמצוא את הוראות המרשם שהן מוצפנות. ויג פט תופס אותם והם מסכימים על חלוקת השלל ביניהם. בינתיים חוזרים שפרד וצוותו ומתנהל קרב יריות אך הם מצליחים להימלט ולהגיע לחוף. המסמך כתוב בצופן ופיל מפענח אותו אך אז וינג פט בוגד בהם ואוסר אותם אך הם מצליחים להשתחרר וממהרים לספינה שם עומד וינג פט להעביר את המרשם לשפרד אך יורה בו ושפרד הגוסס אומר שהשטרות במזוודה הם ממשחק מונופול. פיל מגיע לספינה ובדו-קרב אקדחים מצליח להרוג את וינג פט ועוזרו וכעת המרשם אצלו.

לבסוף רואים את וודי אלן שוכב על מיטה ולידה דוגמנית מתערטלת. מופיעות כותרות הסרט ונכתב כי מי שמסתכל עליהם ולא על הדוגמנית ראוי שייבדק על ידי פסיכיאטר או רופא עיניים....

צוות השחקנים
------------

| שם השחקן/ית | שם הדמות | הערות |
| --- | --- | --- |
| טאטסויה מיאשי | פיל מוסקוביץ | סוכן חשאי |
| אקיקו ואקבאיאשי | סוקי יאקי |  |
| מיה האמה | טרי יאקי |  |
| טדאו נקאמארו | שפרד וונג | עבריין |
| סוסומו קורובה | וינג פט | עבריין |

קישורים חיצוניים
----------------

* "מה חדש, טייגר לילי?", במסד הנתונים הקולנועיים IMDb (באנגלית)
* "מה חדש, טייגר לילי?", באתר נטפליקס
* "מה חדש, טייגר לילי?", באתר AllMovie (באנגלית)
* "מה חדש, טייגר לילי?", באתר Rotten Tomatoes (באנגלית)
* "מה חדש, טייגר לילי?", באתר Box Office Mojo (באנגלית)
* "מה חדש, טייגר לילי?", באתר Metacritic (באנגלית)
* "מה חדש, טייגר לילי?", במסד הנתונים הקולנועיים KinoPoisk (ברוסית)
* קדימון למה חדש, טייגר לילי?, באתר יוטיוב
* סוף הסרט, באתר יוטיוב
* מה חדש, טייגר לילי, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4221428
* LCCN: no98036037
* MusicBrainz release group: 237dacb6-6de8-3e0f-8cc7-7e58771e27cb
* VIAF: 183696400
* WorldCat (עם VIAF): 183696400

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ללא דרך בשחקים** (באנגלית: **No Highway in the Sky**) הוא סרט קולנוע בריטי בשחור-לבן משנת 1951 בבימויו של הנרי קוסטר, עם ג'יימס סטיוארט ומרלן דיטריך בתפקידים הראשיים.

התסריט מבוסס על הספר "No Highway" מאת נוויל שוט משנת 1948.

זה אחד מהסרטים הראשונים שדנו בתופעת עייפות מתכת שגרמה להתרסקות מטוסים רבים. בעיה זו נחקרה במרכז התכנון והמחקר Royal Aircraft Establishment (RAE) (אנ') שנמצא בשדה התעופה פרנבורו (אנ') בבריטניה.

המטוס שנחקר בסרט הוא מטוס פיקטיבי בשם Rutland Reindeer שמודל שלו נבנה באולפן.

תקציר העלילה
------------

דניס סקוט (ג'ק הוקינס) הוא מהנדס חומרים ב-RAF. הוא מודאג מתאונה בה התנתק זנב מטוס ריינדיר מגוף המטוס בלברדור. המטוס צבר 1440 שעות טיסה וההנהלה מאשימה את הטייס אך הוא חושד שהמדובר ב"עייפות מתכת" ונפגש עם המדען תאודור האני (ג'יימס סטיוארט) החוקר את הבעיה. האני הוא אדם קצת מוזר. אשתו נהרגה מפגיעת טיל V2 והוא מגדל לבד את בתו אלפת' (ג'נט סקוט) בת ה-12.

האני שקוע כל הזמן בחישובים מתמטיים ופיזיקליים מסובים ומבצע מבחני ויברציה ממושכים על מודל של זנב מטוס המחובר לגוף מטוס כדי לראות מתי הוא ייפרד ממנו.

סקוט מבקש מהאני לטוס ללברדור במטוס ריינדיר כדי לחקור את ההתרסקות.

תוך הטיסה מתברר להאני שהמטוס שנאמר שלו שצבר רק 500 שעות טיסה, צבר למעשה 1422 שעות ולפי חישוביו הוא אמור להתפרק. הוא מעלה את חששותיו לטייס (ניאל מק'גיניס), לטייס המשנה (קנת' מור) לדיילת הראשית (גליניס ג'ונס) ולבסוף גם לשחקנית המפורסמת מוניקה טינסייל (מרלן דיטריך).

הטייסים מתייחסים אליו בתחילה בזלזול אך הוא משכנע אותם לבצע נחיתת חרום בנמל התעופה גנדר. עד הנחיתה הוא מתידד עם מוניקה, מספר לה את צרותיו ומדריך אותה היכן להיות בשעה שהמטוס יתרסק.

הנוסעים יורדים בגנדר והצוות בודק את המטוס וקובע שהוא כשיר לטיסה. האני מתנגד, עולה למטוס, מושך בידית וגורם לנזק לכן נסע של המטוס שקורס ולא יכול להמשיך בטיסה.

האני מוחזר לבריטניה ביחד עם מרג'ורי שהתאהבה בו ורוצה להשגיח על בתו. הנהלת החברה רוצה שילך לבדיקה פסיכיאטרית אך הוא מסרב ומודיע שהוא מתפטר וכי ידאג ששום מטוס ריינדיר ימריא.

לבסוף המטוס בלברדור ממריא והזנב ניתק בגלל "עייפות מתכת" וגם הניסיון של הויברציה במפעל מצליח. מרג'ורי מטפלת בביתו ומביעה רצונה להינשא לו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'יימס סטיוארט | תאודור האני |  |
| מרלן דיטריך | מוניקה טיסדייל |  |
| גליניס ג'ונס | מרג'ורי קורדר |  |
| ג'ק הוקינס | דניס סקוט | מטלורג |
| קנת' מור | דובסון | טייס משנה |
| וילפריד הייד-וייט | פישר | רשם טיסות |
| ג'נט סקוט | אלספת' האני |  |
| רונלד סקוויר | סר ג'ון |  |
| ניאל מק'גינס | סמואלסון | טייס ראשי |

קישורים חיצוניים
----------------

* ויקישיתוף מדיה וקבצים בנושא **ללא דרך בשחקים** בוויקישיתוף

* "ללא דרך בשחקים", במסד הנתונים הקולנועיים IMDb (באנגלית)

* "ללא דרך בשחקים", באתר AllMovie (באנגלית)

* "ללא דרך בשחקים", באתר Rotten Tomatoes (באנגלית)

* "ללא דרך בשחקים", במסד הנתונים הקולנועיים KinoPoisk (ברוסית)
* קדימון ללא דרך בחקים, באתר יוטיוב
* שיחה על הסרט ועייות מתכת, באתר יוטיוב
* ללא דרך בשחקים (גרסה בצבע), באתר יוטיוב
* ללא דרך בשחקים, באתר TCM
קיפינג ב-2014
**קטיה קיפינג** (בגרמנית: **Katja Kipping**; ‏18 בינואר 1978, דרזדן) היא פוליטיקאית גרמנייה שכיהנה בעבר כמנהיגת מפלגת השמאל הרדיקלית "די לינקה".

ביוגרפיה
--------

קיפינג נולדה בדרזדן שבסקסוניה, והשלימה תואר שני באמנויות. ב-1998 היא הצטרפה אל "מפלגת הסוציאליזם הדמוקרטי", מפלגה שהיוותה המשך חוקי והיסטורי של מפלגת האיחוד הסוציאליסטי ששלטה ברפובליקה הדמוקרטית הגרמנית עד 1990. בשנת 2003 מונתה קיפינג לסגן יושב ראש המפלגה. עד שנת 2005 נתפסה המפלגה כמייצגת המסורתית של השמאל המזרח-גרמני וזכתה לתמיכה מזערית בקרב תושבי מערב גרמניה. 

בבחירות הפדרליות שנערכו ב-2005 התמודדה המפלגה ברשימה משותפת עם מפלגת עבודה וצדק חברתי - האלטרנטיבה האלקטורלית, שבסיס בוחריה במערב גרמניה. הרשימה המשותפת זכתה להצלחה כאשר השיגה כ-8.7% מן הקולות וב-53 מושבים בפרלמנט הגרמני. ב-2007 התאחדו שתי המפלגות סופית, ויצרו את מפלגת השמאל הקיצונית "די לינקה". קיפינג נבחרה להיות סגן היושב ראש של המפלגה החדשה, ושימשה כיושב ראש הוועדה לעבודה ורווחה בבונדסטאג. חמש שנים מאוחר יותר ב-2012, נבחרו היא וברנד ריקסינגר למנהיגי המפלגה. הם נבחרו שוב לתפקיד זה בשנת 2014. נכון לשנת 2015 קיפינג היא יושב ראש האופוזיציה בגרמניה, בעוד את הקואליציה מנהיגה אנגלה מרקל.

בשנת 2010 ביחד עם אנדראה איפסילנטי היא הקימה מכון לסולידריות מודרנית, מרכז חשיבה לאנשי שמאל.

חיים אישיים
-----------

קיפינג נשואה ויש לה בת, והיא חולקת את זמנה בין ברלין ודרזדן.

קישורים חיצוניים
----------------

ויקישיתוף מדיה וקבצים בנושא **קטיה קיפינג** בוויקישיתוף
* 

* אתר האינטרנט הרשמי של קטיה קיפינג
* קטיה קיפינג, ברשת החברתית פייסבוק

* קטיה קיפינג, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* GND: 137525443
* ISNI: 0000 0000 6161 2095
* LCCN: n2007019864
* SUDOC: 126542651
* VIAF: 4378573
* WorldCat: lccn-n2007019864

 |
**שלג באוגוסט** הוא סרט דרמה ישראלי משנת 1993, בבימויו וכתיבתו של חגי לוי. בסרט מככבים רמי הויברגר ואביגיל אריאלי, אשר הייתה מועמדת לפרס אופיר לשחקנית המשנה הטובה ביותר.

גיבור הסרט הוא בן במשפחה השייכת לקהילת יוצאי איטליה בירושלים שחייה התרבותיים מרוכזים בבית הכנסת האיטלקי בירושלים והם מדברים באיטלקית מתובלת במילים בעברית.

תקציר העלילה
------------

גבי ד'אנג'לו (רמי הויברגר) מתנה אהבה עם חברתו נעמה (גני בן נר). שניהם חוזרים בשאלה מהקהילה הדתית של יוצאי איטליה בירושלים שמתפללים בבית הכנסת האיטלקי בירושלים.

לאחר ליל אהבה סוער הוא נרדם וחולם שנעמה נלקחת ממנו על ידי חבורת חרדים. בבוקר הוא לא מוצא אותה. חברו גיא (שי אביבי) מייעץ לו לחפש אותה בירושלים. גבי מסכים בלית ברירה היות שהוא יודע שלא יתקבל בקהילה בעין יפה לאחר שיצא בשאלה.

בירושלים הוא נפגש באלסנדרה (אביגיל אריאלי), חברתה הקרובה של נעמה והיא מחליטה לסייע לו בחיפושים. גבי מגיע לבית הכנסת והחכם ליאו (יעקב בנאי) משוחח איתו באיטלקית ויועץ לו אביו מריו (נסים זוהר) ואמו ג'ובנה (סנדרה שדה) מקבלים אותו בחביבות ומזמינים אותו לארוחה בביתם ביחד עם אורח (דני מוג'ה). כולם משוחחים באיטלקית.

בריון חרדי (שרון רג'יניאנו) מזהיר את גבי שיפסיק את החיפוש אחרי נעמה אבל הוא לא נרתע. הוא נפגש עם הרב דיקשטיין (הלל נאמן) שניהל לאחרונה שיחות עם נעמה אך אין הוא יודע לאן נעלמה. לבסוף הוא נפגש עם הרב אורבך (יוסי יבלונקה) שגם הוא אינו מוסר לו היכן נעמה אבל אשתו ורה (ריטה שוקרון) שהיא אחותה של ג'ובאנה מוסרת לה את המקום בו נמצאת נעמה, "בית חנה", פנימייה תורנית לבנות.

גבי מצליח להיכנס לפנימייה ביחד עם אלסנדרה כשהם מתחזים לזוג חרדי. לאחר חיפוש בפנימייה הוא מוצא את נעמה אבל היא רוצה להישאר שם והם נאלצים לחזור.

גבי חוזר למשפחתו ונושא נאום הספד לסבו באיטלקית ומצטט אותו כאומר: "הכל תלוי בך ואפילו אם יורד שלג באוגוסט, תתנער ממנו" (מכאן שם הסרט). את אהבתו לנעמה הוא מחליף ברומן חדש עם אלסנדרה.

שחקנים
------

| שחקן | תפקיד |
| --- | --- |
| רמי הויברגר | גבי ד'אנג'לו |
| אביגיל אריאלי | אלסנדרה |
| גני בן נר | נעמה |
| סנדרה שדה | ג'ובנה ד'אנג'לו |
| נסים זוהר | מריו ד'אנג'לו |
| ריטה שוקרון | ורה אורבך |
| יוסי יבלונקה | הרב אורבך |
| הלל נאמן | הרב דיקשטיין |
| שרון רג'יניאנו | חרדי |
| יעקב בנאי | חכם ליאו |
| דני מוג'ה | אורח במשפחת ד'אנג'לו |
| שי אביבי | גיא |

קישורים חיצוניים
----------------

* "שלג באוגוסט", במסד הנתונים הקולנועיים IMDb (באנגלית)
* "שלג באוגוסט", באתר ספר הקולנוע הישראלי
* "שלג באוגוסט", באתר אידיבי
* "שלג באוגוסט", במסד הנתונים הקולנועיים KinoPoisk (ברוסית)
* שלג באוגוסט, במיזם "אישים" לתיעוד היצירה הישראלית
* הסרט המלא לצפייה בתשלום באתר ארכיון ישראלי לסרטים - סינמטק ירושלים
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלום לבן דודי** הוא סרט טלוויזיה ישראלי בבימויו של שרון עמרני, ששודר בערוץ HOT3 בשנת 1999, עם עידו מוסרי ואלון אבוטבול בתפקידים הראשיים.

זה היה סרטו האחרון של שרון עמרני - במאי צעיר ומבטיח שמצא את מותו בטביעה בחוף תל אביב בשנת 2001 בגיל 31.

עמרני כתב את התסריט ביחד עם רון גולדמן והעלילה מתרחשת בלילה סוער אצל משפחת יוצאי איראן מחולון כאשר בן הדוד האהוב נמלט מהכלא ונוצרת התלבטות אם לעזור לו או להסגיר אותו.

תקציר העלילה
------------

מוטי שמש (עידו מוסרי) מתאמן בריצה החוף הים לפני גיוסו לצה"ל. הוא רוצה לשרת ביחידה קרבית ומתכונן לראיון בצבא. הוא גר בחולון יחד עם הוריו מנחם (ראובן דיין) ואיראן (אסתר כהן) אחותו רונית (אסתי ירושלמי), בעלה ניסן (דורון אברהמי) ושני ילדיהם. המשפחה היא מאיראן וההורים מקפידים לדבר בפרסית.

מוטי מסרב ללכת לחתונה של קרובי משפחה פרסיים שאינם משרתים בצבא ונשאר לבדו בבית בלילה סוער. הוא יושב מול מחשב ומנסה להירשם לאתר צהל"י עד שדפיקות חזקות בדלת קוטעות זאת. בחוץ נמצא בן דודו ציון (אלון אבוטבול), חבול ופצוע.

מוטי הנדהם מכניס ומשכיב אותו. ציון היה רב-סרן בצה"ל שנדון ל-30 שנות מאסר על ריגול למען איראן. הוא אחיינה של איראן ולאחר שאביו נפטר, אמו שלחה אותו בגיל 13 למשפחת שמש. בעבר הייתה ידידות בין שני בני הדודים שנקטעה עם המאסר. מוטי ומשפחתו סבלו מאד, כתובות של "בוגד" נכתבו על ביתם ומוטי נאלץ להחליף מספר בתי ספר. בגלל זה הוא שונא כעת את ציון.

כשחוזרים ההורים מהחתונה, איראן ורונית מטפלות בציון. לפני המאסר היה לרונית קשר עם ציון וכעת רואה זאת ניסן בעין קנאית. לאחר טיפול והתאוששות מוסר ציון כי קבר בגינה דרכון, אקדח וכסף. הוא מתחיל לחפור בגשם שוטף ומגלה שחלק מהכסף נעלם. מנחם נותן לו מכספו והוא מתכונן לצאת.

מוטי מבין שאם יתפסו את ציון, כל המשפחה תואשם בסיוע לאסיר נמלט והוא לא יוכל להתגייס. הוא מודיע למשטרה על מקומו של ציון אך ברגע האחרון הוא מתחרט ומצטרף אליו. הם מתחילים לנסוע אך השוטרים סוגרים עליהם. ציון נותן למוטי אקדח, שניהם יוצאים החוצה וציון מבקש ממוטי כי "יאיים עליו". השוטרים תופסים את ציון ומניחים למוטי שמביט במכונית המשטרה המתרחקת ובתוכה ציון.

צוות השחקנים
------------

| שם השחקן/ית | שם הדמות | הערות |
| --- | --- | --- |
| עידו מוסרי | מוטי שמש |  |
| אלון אבוטבול | ציון | אסיר בורח |
| ראובן דיין | מנחם | האבא |
| אסתר כהן | איראן | האמא |
| אסתי ירושלמי | רונית | האחות |
| דורון אברהמי | ניסן | בעלה של רונית |

קישורים חיצוניים
----------------

* "שלום לבן דודי", במסד הנתונים הקולנועיים IMDb (באנגלית)
* "שלום לבן דודי", במסד הנתונים הקולנועיים KinoPoisk (ברוסית)
* "שלום לבן דודי", במיזם "אישים" לתיעוד היצירה הישראלית
* גיורא יהלום, ‏מומלץ, בלב כבד, באתר גלובס, 20 בדצמבר 1999
* שלום לבן דודי, באתר יוטיוב

הערות שוליים
------------

1. ↑  גיורא יהלום, ‏מומלץ, בלב כבד, באתר גלובס, 20 בדצמבר 1999
2. ↑  אביבה קרול, ‏משקיעים בדרמה מקורית, באתר גלובס, 9 באוגוסט 1999
יולקה לנובי גוד
יולקה לחג המולד
**יולקה** (ברוסית: **Ёлка**, באוקראינית: **Йо́лка** או **Ялинка**, בבלארוסית: **Ялiнка** או **Ёлка**, בפולנית: **Choinka**) הוא שם המקובל במזרח אירופה לעץ מקושט המוצב בימי החגים לרגל תחילת השנה – נובי גוד או חג המולד – כשלרוב נעשה שימוש בעץ אשוח.

שימוש
-----

מקובל לזהות את השם עם העצים אורן, אשוח ואשוחית, אבל כל עץ ממשפחת המחטניים יכול לשמש בתפקיד. נהוג לקשט את העץ בבית בקישוטי זכוכית או פלסטיק, ולהציב מתנות מתחת לעץ.

קיימים מספר סוגים לשימוש יולקה בחגים:[דרוש מקור]

* נובי גוד – שימושים תרבותיים, המובססים על סממני החג בתקופת הכנסייה הפרבוסלאבית.
* חג מולד – שימוש דתי נוצרי ידוע כעץ חג המולד.

#### השימוש במערב

במערב, השימוש בעץ כסמל חגיגי קיים בצורות שונות ובתרבויות שונות. בארצות הברית ובאירופה המערבית, נהוג להשתמש בעץ אשוח או אורן כחלק מחגיגות חג המולד. קיימת אף מנהג של "**עץ החגים**", המיועד להכיל סממנים ממגוון חגים ותרבויות.

#### השימוש באסיה

ביפן, לדוגמא, ישנו מנהג של קישוט עץ בראש השנה האזרחית, אך זהו יותר השפעה מערבית מאשר מנהג מקומי. בהודו, חג הדיוואלי כולל גם קישוטים ואורות, אך לא באותו האופן של עץ חג המולד.

#### השימוש באפריקה

באפריקה, במיוחד במדינות עם השפעה נוצרית, קיים גם מנהג של קישוט עץ בחג המולד. בכל זאת, ברוב המקרים הקישוטים יכולים להיות שונים ולכלול חומרים מקומיים כמו קשתות ופירות.

#### השימוש באמריקה הלטינית

באמריקה הלטינית, כחלק מחגיגות חג המולד (בספרדית: **Navidad**), נהוג גם לקשט עצים. כאן גם יכולים להיות קישוטים כמו דמויות של קדושה ורגלים,[דרושה הבהרה] בנוסף לכוכבים ואורות.

* השנה הטורקית החדשה – באזורים שהיו תחת שלטון טורקי או בעלי השפעה טורקית ארוכה לאחר 1920 השימוש בשם Yılbaşı Ağacı ירד, והשתמשו בשם יולקה. [דרוש מקור]

על פי הנהוג אין הבדל בין מראהו של יולקה לחג כזה או אחר, זה קשור יותר באיזה חג העץ יוצג (אותו העץ עם אותם הקישוטים רק בחגים שונים).

מקורות
------

חוקי
* בשנת 1699 המלך פיוטר הראשון ציווה על העם לקשט יולקה לכבוד חג המולד.
* בשנת 1935 הועלה לפני המפלגה הקומוניסטית קישוט יולקה לכבוד הנובי גוד

פגאני[דרוש מקור: מאיפה יודעים שיש קשר?]
* פולחן החורף (אנ')
* פולחן דיוניסוס
* פולחן Yule – כתות גרמאניות היו חוגגות את תקופת ה-Yule על ידי קישוט עצים ושריפת בולי עץ.

סוגי קישוט
----------

* כדורי זכוכית
* סרטים המדמים שלג
* בראש העץ מוצב סמל החג (כוכב בחג המולד)

אנקדוטות
--------

בשנת 2011 היה משבר דיפלומטי בין ריגה לטאלין סביב השאלה באיזו משתי הערים הללו התחיל השימוש בעץ מקושט כחגיגה דתית.

ראו גם
------

* עץ חג המולד

הערות שוליים
------------

1. ↑  טאלין: היולקה הראשונה הייתה אצלנו!, הטלגרף
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מול היערות** הוא סרט טלוויזיה ישראלי משנת 1999 שהופק במסגרת המיזם "סרטים מכאן" של חברות הכבלים בבימויו של דניאל וקסמן, עם גל זייד וישראל פוליאקוב בתפקידים הראשיים.

התסריט של דניאל וקסמן ודני ורטה הוא עיבוד חפשי בהשראת הסיפור "מול היערות" של א.ב. יהושע משנת 1968.

תקציר העלילה
------------

אלכס הררי (גל זייד) הוא היסטוריון צעיר שעובד על עבודת הדוקטורט שלו בנושא "הלוגיסטיקה של הצלבנים" בארץ ישראל. הוא מחפש מקום עבודה שיוכל להתבודד בו בשקט ונענה להצעת עבודה כצופה יערות.

מנהל היער מר זקס (ישראל פוליאקוב) מסביר לו על עבודתו ומוביל אותו למגדל תצפית על היער. משימתו היא מניעת שריפות ביער והוא התקבל לעבודה לאחר שהצופה הקודם דוד, נעלם בלי שהשאיר כל הודעה.

אלכס מתמקם במגדל שם יוכל גם להמשיך במחקרו. הוא מתוודע לאהרון (עובד זיתוני) בנו של זקס שחזר בתשובה ומקבל אותו בחשדנות וגם לפועל הערבי סעיד (סעיד והיב) שאינו מוציא מילה מהפה.

יום אחד הוא מוצא גופה ביער. הוא מזעיק משטרה אך כשהשוטרים מגיעים הם אינם מוצאים גופה וזקס ואהרון מתכחשים לכל זאת ומאשימים את דמיונו של אלכס. אלכס מוצא במקום מטבע עתיקה ועליה דמות שהוא מזהה לפי ספריו כצלבני אדוארדו הגדול אשר לפי הספרים נשבה בקרב חיטין וראשו הותז. על המטבע חקוק השם "נאסראללה". ייתכן שאדוארדו לא נהרג אלא התאסלם והפך לנאסראללה?.

אלכס מזמין את פרופ' קליימן (אריה בובר) ואת ידידתו אריאלה (עדי שמואלי) ומסביר לו על התגלית והם מתלהבים. הוא מתחיל לחפור בחורבות הכפר הערבי שהיה שם אך מוברח על ידי אהרון וחבריו שמנסים גם לדרסו.

הוא נפצע ואז יושב עם סעיד ומראה לו את המטבע. סעיד פותח לראשונה את פיו ומגלה לו את המפעל הקטן ליצירת המטבעות המזויפים. הוא נפגש עם זקס שמציע לו "עסקה" לשיווק המטבעות. אלכס מסרב וחוזר למגדל שם נמצאת אריאלה (תמרה דיין) מזכירתו של זקס. היא מגלה לו שהיא מטעם רשות העתיקות חוקרת על זיוף המטבעות וכי לדעתה הצופה הקודם דוד נרצח לאחר שגילה זו.

זקס ממהר למגדל התצפית, נועל את הדלת, שופך דלק ומצית את המגדל. אלכס ואריאלה מצליחים להינצל ברגע האחרון וסעיד מזעיק את השוטרים שעוצרים את זקס ובנו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| גל זייד | אלכס הררי |  |
| ישראל פוליאקוב | מר זקס | מנהל בקק"ל |
| עובד זיתוני | אהרון זקס |  |
| תמרה דיין | אורלי |  |
| עדי שמואלי | אריאלה | סטודנטית |
| אריה בובר | פרופ' קליימן |  |
| סעיד והיב | סעיד |  |
| עופר לוי | ברמן |  |

קישורים חיצוניים
----------------

* "מול היערות", במסד הנתונים הקולנועיים IMDb (באנגלית)
* "מול היערות", במיזם "אישים" לתיעוד היצירה הישראלית
* מול היערות, באתר קרן הקולנוע הישראלי
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלושה ואחת** הוא סרט קולנוע ישראלי של הבמאי מיכאל קאליק משנת 1975. הסרט עוסק בפער הדורות בין אבות ובנים בחברה הישראלית בתחילת שנות ה-70. הסרט מתאר פלמחניק מזדקן המתפכח מערכיו הישנים אל מול תהליך החומרנות בחברה הישראלית ואת מערכת היחסים שלו עם בניו. כל זאת, על רקע נופי ים סוף, חופי אילת ומזרח סיני. הסרט נחל כישלון חרוץ בבתי הקולנוע בישראל, ובכך הסתיימה ה"קריירה" הישראלית של הבמאי שעלה מברית המועצות, בה נחשב לבמאי קולנוע בולט. קאליק נשאר בישראל אך מיעט בפעילות קולנועית.

עלילה
-----

מסגרת העלילה מתבססת על הסיפור הקצר של מקסים גורקי "מלווה" (1897), שעובד ב-1956 לסרט הסובייטי המצליח, "Мальва" (רו'). יוסק'ה בן-דור הוא איש עסקים מבוסס, פלמחניק בעברו, שאינו מוצא את עצמו בישראל של 1973. הוא סולד מהחומרנות ואיבוד הערכים נוטש את משפחתו ויורד לחיות באילת. אהובתו בחופי אילת היא מרווה (יונה אליאן), צעירה יפהפייה, חופשייה ברוחה ומסובכת בנפשה. למקום מגיע בנו, אבשלום (אסי דיין) וגם הוא מנהל מערכת יחסים עם מרווה. למרווה, שאינה יודעת במי לבחור, באב או בבן, יש גם אהוב שלישי; אלי ההיפי המסומם (אבישי אביבי). הגיבורים מבלים את זמנם בחופי אילת ומזרח סיני תוך התלבטויות בקשר לעתידם האישי ולמצב החברה בישראל. הסרט נחתם בתמונה מגיוס המילואים בפרוץ מלחמת יום הכיפורים.

שחקנים
------

| שחקן | תפקיד |
| --- | --- |
| יונה אליאן | מרווה |
| אסי דיין | אבשלום |
| אורי לוי | יוסק'ה בן-דור |
| אבישי אביבי | אלי ההיפי |
| רפי נלסון |  |

הפקה וביקורת
------------

מעלייתו לישראל ב-1971, ניסה הבמאי קאליק לגייס כסף להפקת סרט חדש שיצולם בישראל. הוא הצליח לגייס כסף בהלוואות אישיות בסיוע ממשרד הקליטה, מהסוכנות היהודית וממעבדות ברקי פטה המפריס (לשעבר, סרטי גבע) ותקציב הסרט עמד על 750 אלף ל"י. הסרט צולם באביב 1974 בסמוך לבריכת השמש שמדרום לטאבה.

מבקרי הקולנוע הישראלים קטלו את הסרט. זאב רב נוף כתב ב"דבר": "אין לקאליק שום זיקה לעלילה עצמה, לרקע החברתי והאנושי של הארץ, לשפה העברית. אין גם זכר להשראה, למעוף, לגיבוש סגנוני-אישי. בקיצור, סרט שלא היה צריך להיעשות כלל;" הסרט התקבל באדישות גם בקרב הקהל הישראלי ולאחר שבועות בודדים ירד מהמסכים. יחד עם סרטו של דן וולמן, "מיכאל שלי", היה "שלושה ואחת" מועמד מטעם ישראל לפסטיבל קאן, אולם שני הסרטים לא נתקבלו לפסטיבל.

קישורים חיצוניים
----------------

* "שלושה ואחת", במסד הנתונים הקולנועיים IMDb (באנגלית)
* "שלושה ואחת", באתר ספר הקולנוע הישראלי
* "שלושה ואחת", באתר אידיבי
* "שלושה ואחת", במסד הנתונים הקולנועיים KinoPoisk (ברוסית)
* "שלושה ואחת", במיזם "אישים" לתיעוד היצירה הישראלית
* ברוך מאירי, שלושה+אחת באילת, מעריב, 5 באפריל 1974, המשך
* זאב רב-נוף, גורקי הוכרע באילת, דבר, 4 ביוני 1975
* קטע קצר מהסרט בסרטו האוטוביוגרפי של אסי דיין, "החיים כשמועה", פרק ב', דקות 11:00-10:00 בסרט. **אזהרה: הקטע מכיל תמונות עירום**.

הערות שוליים
------------

1. 1 2 3 4  ברוך מאירי, שלושה+אחת באילת (המשך), מעריב, 5 באפריל 1974
2. 1 2  יעקב בר-און, מיכאל קאליק - בעקבות השמש - הפעם הישראלי, דבר, 4 במאי 1975, שם המראיין שונה בטעות, ראו ערב שירי פריד אל-אטרש(בתחתית הידיעה), דבר, 12 במאי 1975
3. 1 2  ברוך מאירי, שלושה+אחת באילת, מעריב, 5 באפריל 1974
4. ↑  בריכת השמש נמצאת כ-0.5 ק"מ מדרום למפרץ המכונה "הפיורד", ראו קואורדינטות למעלה.
5. ↑  זאב רב-נוף, גורקי הוכרע באילת, דבר, 4 ביוני 1975
**מוגמבו** (באנגלית: **Mogambo**) הוא סרט קולנוע אמריקאי מסוגה קולנועית של סרט הרפתקאות/סרט רומנטי משנת 1953 בבימויו של ג'ון פורד עם קלארק גייבל, אווה גארדנר וגרייס קלי בתפקידים הראשיים.

הסרט צולם בשיטת טכניקולור באפריקה המשוונית הצרפתית ויש בו קטעים רבים של מרחבי אפריקה עם חיות בר, טורפים ועופות.

התסריט מבוסס על המחזה "אבק אדום" (Red Dust) של וילסון קוליסון משנת 1928. ב-1932 הופק הסרט "אבק אדום" המבוסס על המחזה וגם כאן שיחק קלארק גייבל בתפקיד הראשי.

אמנם בקדימון לסרט נרמר כי מוגמבו פירושו "הגדול ביותר" אבל מפיק הסרט אמר שלשם הזה אין כל משמעות וכי הוא קבע אותו בגלל דמיונו למועדון לילה מפורסם בהוליווד בשם "מוקנדו" ובגלל הצליל האפריקאי שלו.

במרכז הסרט - משולש אהבה בין גבר לשתי נשים. במשך ההסרטה החל רומן בין קלארק גייבל לגרייס קלי שנמשך עוד מספר חודשים לאחר גמר ההסרטה.

אווה גארדנר הייתה מועמדת לפרס גלובוס הזהב לשחקנית הטובה ביותר - סרט דרמה

גרייס קלי הייתה מועמדת לפרס גלובוס הזהב לשחקנית המשנה הטובה ביותר - סרט קולנוע

תקציר העלילה
------------

ויקטור מרסוול (קלארק גייבל) הוא בעל חווה במרכז אפריקה ובעזרת עובדיו הלבנים ובעיקר הילידים השחורים הוא מתפרנס מארגון מסעי ספארי לתיירים ומצייד ומסחר בחיות בר.

יום אחד מגיעה אליו אלואיז קלי (אווה גארדנר) שחבר שלה, מהרג'ה עשיר הזמין אותה למקום אך עזב את החווה לפני שהגיעה. היא בינתיים "תקועה" שם עד לבוא הספינה הבאה. היא אינה רגילה לתנאי המקום אך ויקטור מנסה להרגיל אותה והיא מתחילה להתאהב בו.

היחסים ביניהם מופרעים כאשר מגיע לחווה הזוג צעיר נורדלי. דונלד נורדלי (דונלד סינדן) ואשתו הצעירה לינדה (גרייס קלי).

דונלד הוא אנתרופולוג המבקש לערוך מחקר על גורילות בתחילה הוא סובל מחום גבוה, מרסוול מטפל בו בנאמנות ולינדה מתחילה להתאהב בו. בינתיים הספינה שהשיטה את קלי מהחווה התקלקלה וקלי חוזרת לחווה.

כולם יוצאים לספארי הגורילות. הרומן בין לינדה למקסוול פורח למגינת ליבה של קלי. דונלד לא מודע לרומן בין אשתו למקסוול. מקסוול משוחח איתו ועד מהרה הוא חש עד כמה דונלד אוהב את אשתו. בעת הצייד נאלץ מקסוול לירות בגורילה שתוקפת את דונלד.

בחזרה לחווה מקסוול מחליט לנתק את קשריו עם לינדה. הוא משתכר וכשקלי נכנסת לאוהל שלו הם מתחילים להתעלס. לינדה מוצאת אותם ביחד ובלהט קנאה היא שולפת את אקדחו של מקסוול ופוצעת אותו בזרוע. למחרת עוזבים כולם את החווה. מקסוול מבקש מקלי להישאר בתחילה היא מסרבת, אבל כשהיא רואה אותו על החוף היא קופצת מהסירה, מגיעה למקסוול בשחייה ונופלת בזרועותיו.

קישורים חיצוניים
----------------

ויקישיתוף מדיה וקבצים בנושא **מוגמבו** בוויקישיתוף
* מוגמבו, באתר אנציקלופדיה בריטניקה (באנגלית)

* "מוגמבו", במסד הנתונים הקולנועיים IMDb (באנגלית)

* "מוגמבו", באתר נטפליקס

* "מוגמבו", באתר AllMovie (באנגלית)

* "מוגמבו", באתר Rotten Tomatoes (באנגלית)

* "מוגמבו", במסד הנתונים הקולנועיים KinoPoisk (ברוסית)
* קדימון לסרט מוגמבו, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14661885n (data)
* LCCN: n2016033401
* VIAF: 188146936671513780867
* WorldCat (עם VIAF): 188146936671513780867

 |
צלעות טלה עם מחית תפוחי אדמה וסלט ירקות
הכנת מחית עם ממעך
**מְחִית** (**פִּירֶה**, מצרפתית: **Purée**) היא מאכל המתקבל ממעיכת ירקות מבושלים או פירות. המחית הנפוצה בישראל היא מחית תפוחי אדמה, המוגשת לרוב כתוספת למנה בשרית; מנה פופולרית היא שניצל עם מחית תפוחי אדמה. מחית תפוחי אדמה משמשת גם למילוי בורקס ובלינצ'ס.

מחיות מירקות אחרים, כגון בטטה, אפונה, תרד ובזיליקום, מוגשות כשלעצמן או כתוספת למאכלים אחרים.

להכנת מחית מבשלים את הירק במים, לרוב מומלחים, ולאחר מכן מועכים אותו באמצעות ממחה חשמלי, ממעך או באמצעות מזלג. ייתכנו דרגות מעיכה שונות, אולם הטעם משתפר כאשר המחית אינה גושית מדי או נוזלית מדי.

לשיפור הטעם יש המוסיפים בעת הבישול או המעיכה תבלינים כגון פלפל שחור, מוצרי חלב כגון חלב, גבינות, חמאה, שמנת או שמן צמחי.

קיימות גם מחיות פרי, כגון ערמונים, בננות, אגסים או מנגו, המשמשות חומר גלם לקינוחים שונים. מאכל מפירות שרוסקו נקרא רסק, למשל "רסק תפוחי עץ" או "רסק עגבניות".

מחיות ירק, פרי ובשר משמשות כמזון תינוקות החל מגיל חצי שנה לערך, כאשר התינוק עובר בהדרגה ממזון נוזלי בלבד (חלב אם, או תרכובת מזון לתינוקות) למזון מוצק. ניתן להכינן בבית, או לרכשן ארוזות בצנצנות המותאמות בתכולתן ובנפח המזון שבהן לשלבי התפתחות שונים של התינוק.

במטבח הפרסי מרק "גושטה-קובידה" ("בשר דפוק") מוגש כשלצידו מחית בשר וירקות שבושלו בו. סקורדליה היא סוג של מחית במטבח היווני.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מחית** |

* מתכונים מאתר ynet:
	+ יעל גרטי מועכים - המדריך המלא להכנת פירה תפוחי אדמה
	+ אורלי פלאי-ברונשטיין ואבי שטייניץ, פירה תפוחי אדמה מושקע
	+ עידית חייט, המדריך להכנת פירה, באתר ynet, 16 בפברואר 2015
* מחית ארטישוק ירושלמי, באתר הצמחונות הישראלי
* רפי אהרונוביץ, מחית תפוחי אדמה וחזרת לבנה, מאתר "אכול ושתה"
* מחית גזר של גרבר מורדת מהמדפים(הקישור אינו פעיל), באתר וואלה

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5767941
* BnF: cb12402593t (data)

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלושה מתחת לחופה** (באנגלית: **!Doctor, You've Got to Be Kidding**) הוא סרט קומדיה אמריקאי משנת 1967 בבימויו של פיטר טיוסברי, עם סנדרה די, ג'ורג' המילטון וסלסט הולם בתפקידים הראשיים.

התסריט מבוסס על הרומן "Three for the Wedding" של פאט וויט מהאן משנת 1965.

תקציר העלילה
------------

הת'ר הלורן (סנדרה די) היא בחורה צעירה שגרה עם אמה לואיז (סלסט הולם). כבר מילדות חושבת לואיז שלבתה יש כשרון זמרה והיא תהיה זמרת מפורסמת. היא מציגה אותה לאנשים רבים אך הם אינם מתרשמים. לאחר סיום הקולג' מוצאת הת'ר עבודה כמזכירה של מנהל חברה גדולה בשם הרלן ויקליף (ג'ורג' המילטון). ויקליף הוא מנהל בלתי נסבל בעל אגו חזק המחשיב רק את עצמו ואינו מתייחס למזכירות שהוא מחליף בתדירות גבוהה.

גם הת'ר סובלת אבל אמה ממשיכה לדבוק בשאיפתה להפוך אותה לכוכבת גדולה. היא לוקחת הלוואה וממשכנת את ביתה ומצליחה להשיג לה הופעה במועדון הלילה המצליח של דני רסקין (מורט סאהל).

להת'ר יש שלושה ידידים - דיק בנדר (ביל ביקסבי), שכן רודף שמלות, פאט מוראד (דיק קלמן) מוזיקאי פסנתרן והנק ג'דסון (דוויין היקמן) שרוצה להיות שחקן. הם מעודדים אותה ובעזרת אמה היא מקבלת אפשרות להופיע במועדון. ביום ההופעה מזמין אותה ויקליף לצאת אתו והם יוצאים ומבלים כל הלילה אף על פי שיש לה הופעה.

האמא לואיז כועסת אך הם מגיעים עליה ומבשרים לה שהחליטו להתחתן. עוד במעמד זה הם מתחילים לריב היות שויקליף מבהיר להת'ר שהוא יהיה הגבר במשפחה והוא ייתן לה את כל ההוראות.

הם נפרדים בכעס והת'ר מתפטרת ומתחילה שוב בחזרות לקראת הופעה במועדון לאחר שדני סלח לה.

בתחילת ההופעה היא מרגישה חולשה ומתמוטטת. הרופא שבודק אותה מבשר לה שהיא בהריון והיא מתקשה להאמין (מכאן שם הסרט).

לקראת סוף ההריון מגיעים אליה שלושת ידידיה עם שופט וכל אחד מסכים להתחתן אתה בנוכחות שופט והיא צריכה לבחור באחד מהם אך מתקשה ובשעה זאת תוקפים אותה צירים.

ויקליף נתקף רגשות חרטה והולך לפסיכיאטר שלא עוזר לו. הוא משוטט ברחוב ונפגע ממכונית ומובהל לבית החולים. שם פוגשת בו הת'ר המובהלת לחדר לידה. הם מתפייסים והשופט מחתן אותם במקום, לשמחת כולם.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סנדרה די | הת'ר הלורן |  |
| ג'ורג' המילטון | הרלן ויקליף |  |
| סלסט הולם | לואיז הלורן |  |
| ביל ביקסבי | דיק בנדר | שכן |
| דוויין היקמן | הנק ג'דסון | ידיד |
| דיק קלמן | פאט מוראד | מוזיקאי |
| מורטו סאהל | דני רסקין | בעל מועדון |

קישורים חיצוניים
----------------

* "שלושה מתחת לחופה", במסד הנתונים הקולנועיים IMDb (באנגלית)
* "שלושה מתחת לחופה", באתר AllMovie (באנגלית)
* "שלושה מתחת לחופה", במסד הנתונים הקולנועיים KinoPoisk (ברוסית)
* קדחמון לשלושה מתחת לחופה, באתר יוטיוב
* שלושה מתחת לחופה, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מוות בעזה** (**Death In Gaza**) בבימויו של ג'יימס מילר, הוא סרט תיעודי זוכה פרס אמי משנת 2004 המסקר את הסכסוך הישראלי-פלסטיני, הנפתח ביהודה והשומרון אך עובר לרצועת עזה ולבסוף מתמקד ברפיח במשך רוב הסרט. הסרט מלווה את חייהם של שלושה ילדים פלסטינים, אחמד (בן 12), מוחמד (בן 12) ונאג'לה (בת 16).

נושאים
------

### אנושיות

הסרט מגולל את קורותיהם של אנשים החיים את הסכסוך יום-יום, וכיצד הדבר משפיע על חייהם. בעיקר, הסרט עוסק בשבעה ילדי-סכסוך ובני משפחותיהם. לאחר סצנת פתיחה עזה וציורית שבה ישראל מממנת את פיצוץ מכוניתו של אזרח פלסטיני הנחשד על-ידה בתכנון פיגוע התאבדות, עד מעיר שזהו הדור הבא של האנשים באזור שיקבע האם ישררו בו מלחמה או שלום.

הסרט עוקב אחר הילדים בנדבכים שונים של חייהם: הוא מלווה אותם לבית הספר וללימודיהם בו, בזמן שהם מבלים בחיק משפחתם; בעת משחקיהם עם לוחמי ההתנגדות וסיועם להם, בהכנתם מטעני-נפץ תוצרת-בית ובשימושם נגד חיילים ואזרחים ישראלים, ובאבלם הלאומי והאישי עקב מותם של חבריהם ובני משפחתם.

### מות-קדושים

לזמן מה הסרט מתמקד במות-קדושים (אסתשהאד) ובעמדות האנשים ברפיח על מוות למען פלסטין והאסלאם. הוא מגולל בקצרה את סיפורו של נער רך בשנים שנורה למוות על ידי כוחות צה"ל שעה שתקף אותם, בדומה לגיבורי הסרט, אחמד ומוחמד, כמו גם נערים רבים אחרים ששמם לא נודע. הסרט עוקב אחר הנער בעודו מובא למרכז הרפואי, בעת הטיפול הראשוני בו, ועד למותו ולתגובה הכללית על כך, לתהלוכת הלוויה ולקבורה ולבסוף לחגיגות עקב הצלחתו להיות לשהיד.

מותו של ג'יימס מילר
-------------------

בעודו מצלם את הסרט, נהרג הבמאי-מפיק ג'יימס מילר מיריות כוחות צה"ל. מותו של מילר אירע לאחר שהוא ואנשי צוותו ניסו לגשת לנגמ"חון ישראלי בחשכת ליל, בעודם מעידים על נייטרליותם כעיתונאים באמצעים קוליים וחזותיים, בהם חבישת קסדות, אפודים עליהם נכתב "TV", ניפוף בדגל לבן והליכה בקצב איטי בשטח הפתוח.[דרוש מקור] בתחילה נורתה יריית אזהרה על ידי כוחות הצבא הישראלי, ואנשי הצוות חזרו על הדגשת נייטרליותם בכך שצעקו "אנחנו עיתונאים בריטים". שניות לאחר מכן, ירייה נוספת נורתה וג'יימר מילר נפגע בצווארו, ונהרג באופן מיידי.[דרוש מקור] דבר זה התרחש בעת שהצוות צילם פעילות צבאית מאחד מבתי הילדים ברפיח, בדרום רצועת עזה. לעומת זאת נטען כי מילר התרשל הן מבחינה מקצועית והן מבחינה מוסרית בזה שלא פעל לפי הנהלים משום שסיכן עצמו לשווא במקום להישאר בבית ממנו יצא שניות לפני שנורה למרות ידיעתו שכוח צה"ל בחוץ בכוננות.[דרוש מקור]

### השלמת הסרט התיעודי

ג'יימס מילר וצוותו התכוונו במקור לתאר את הסכסוך מנקודת מבטם של ילדים ישראלים, אך ג'יימס נהרג בטרם היה סיפק בידו להשלים את חלקו הישראלי של הסרט. מותו תפס חלק גדול מהסרט, עם הסבר על ידי הקריינית, סאירה שאה, בתחילת הסרט, והסיפור המלא ותגובות להריגתו בתום הסרט. בסוף הסרט מסופר כי הלוחמים הפלסטיניים הכינו כרזות בהן הוצג מילר כשהיד, ומוצגת הסתייגות לכך מטעם צוות הסרט.

קישורים חיצוניים
----------------

* "מוות בעזה", במסד הנתונים הקולנועיים IMDb (באנגלית)
* "מוות בעזה", באתר נטפליקס
* "מוות בעזה", באתר AllMovie (באנגלית)
* "מוות בעזה", באתר Rotten Tomatoes (באנגלית)
* "מוות בעזה", במסד הנתונים הקולנועיים KinoPoisk (ברוסית)
* צדק לג'יימס מילר, אתר אינטרנט
* מוות בעזה באתר HBO
**שליחות סודית בליסבון** (באנגלית: **A Man Could Get Killed**) הוא סרט ריגול אמריקאי משנת 1966 בבימויו של רולנד נים, עם ג'יימס גארנר, מלינה מרקורי, אנתוני פרנציוזה וסנדרה די בתפקידים הראשיים.

התסריט מבוסס על הרומן ""Diamonds for Danger" של דייוויד קלרק.

המוזיקה נכתבה על ידי ברט קמפפרט (אנ'). לשיר הנושא חוברו מילים והוא הפך לאחד מלהטיו הגדולים של פרנק סינטרה בשם "זרים בלילה" ("Strangers in the Night"). השיר זכה בפרס גלובוס הזהב לשיר המקורי הטוב ביותר.

הסרט צולם בליסבון.

תקציר העלילה
------------

כמות גדולה של יהלומים תעשייתיים נעלמת בליסבון. ויליאם בדוס (ג'יימס גארנר) נשלח על ידי בנק בניו יורק למטרות עסקים ונחשד שהוא קשור לעניין על ידי נציג שגרירות בריטניה האטון ג'ונס (רוברט קוט). סוכנים ממדינות שונות מנסים להיתחקות אחרי היהלומים ולפני שהוא נכנס למכונית היא מתפוצצת. הסוכן שחשוד בגניבת היהלומים נרצח ובדוס נוכח בהלוויה כשהסוכנים נועצים בו עיניים ובהם חברתו של הנרצח, אורורה סלסט (מלינה מרקורי).

הוא נפגש עם השגריר סר הנטלי (ססיל פרקר) שגם הוא חושד בו כקשור ליהלומים. אדם נוסף המחפש את היהלומים הוא סטיב אנטוניו (אנתוני פרנציוזה), אזרח אמריקאי המציג עצמו לפני בדוס כמבריח פורטוגזי, אליו מתלווה חברתו מארצות הברית, אמי פרנקלין (סנדרה די).

מתחיל רומן אהבה בין בדוס לאורורה שמגלה לו פרטים על בן זוגה המאפיונר ועל רציחתו. כעת מתחיל מרדף של כל הסוכנים אחרי שני הזוגות שכולל מרדפים וחיסול רוב הרודפים. לבסוף מגיעים שני הזוגות ליאכטה של ד"ר מתיסוון (רולנד קאלבר) שמגלה להם שהוא המתכנן של היעלמות היהלומים ומתכונן לחסל אותם. בתא ביאכטה יש הרבה בקבוקי משקאות אלכוהוליים והם מכינים מהם בקבוקי מולוטוב, מציתים אש ביאכטה ומשמר החופים ממהר לכבות את השריפה ולשחרר אותם.

הם חוזרים לשגרירות ואורורה נזכרת שבן זוגה שוחח עם מישהו בשגרירות והזכיר את המילה אזליאה. היא רואה עציץ גדול של אזליה ובדוס מנפץ אותו והיהלומים נשפכים על הרצפה, התעלומה נפתרה.

בדוס עומד להיפרד מאורורה בשדה התעופה את היא גונבת את דרכונו וקורעת אותו. בדוס מבין ומחייך, מחליט להישאר וצועד לעומתה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'יימס גארנר | ויליאם בדוס | חוקר פרטי |
| מלינה מרקורי | אורורה סלסט |  |
| אנתוני פרנציוזה | סטיב אנתוניו | מבריח |
| סנדרה די | אמילי פרנקלין |  |
| ססיל פרקר | סר הנטלי פרייר | שגריר בריטניה |
| רוברט קוט | האטון-ג'ונס |  |
| רולנד קאלבר | ד"ר מתיסון |  |
| אן פירבנק | מיס נולן | מזכירת השגריר |

קישורים חיצוניים
----------------

* "שליחות סודית בליסבון", במסד הנתונים הקולנועיים IMDb (באנגלית)
* "שליחות סודית בליסבון", באתר AllMovie (באנגלית)
* "שליחות סודית בליסבון", באתר Rotten Tomatoes (באנגלית)
* "שליחות סודית בליסבון", במסד הנתונים הקולנועיים KinoPoisk (ברוסית)
* שליחות סודית בליסבון, באתר יוטיוב
* שליחות סודית בליסבון, באתר TCM
* שליחות סודית בליסבון, באתר יוטיוב
* פסקול הסרט עם נעימת "זרים בלילה", באתר יוטיוב
**הכפר של סנטה קלאוס** (בפינית: **Joulupukin Pajakylä**) הוא אתר בפינלנד, שבו כביכול, מתגורר סנטה קלאוס. האתר ממוקם בדיוק על החוג הארקטי, 8 ק"מ מרובניימי ו-2 ק"מ משדה התעופה של רובניימי.

לפי המסורת, מקום מגוריו של סנטה קלאוס והסדנא שלו הם באזור הקוטב הצפוני. ערים שונות במדינות השוכנות בסמוך לקוטב ניסו לאורך השנים למתג עצמן כערים שבהן מתגורר סנטה קלאוס, כדי למשוך תיירים. עם ערים אלה נמנות נורת' פול שבאלסקה (שפירוש שמה הוא "הקוטב הצפוני"), אומאנאק שבגרינלנד, דרובאק שבנורווגיה, מורה שבשוודיה, וקורווטונטורי ורובניימי שבפינלנד. פרנסיה של האחרונה, השוכנת בסמוך לחוג הארקטי, השכילו להקים אתר תיירותי המוקדש לסנטה קלאוס.

האתר כולל את "לשכתו של סנטה קלאוס", בה ניתן לפגוש באדם המחופש בדמותו, סניף דואר שדברי הדואר הנשלחים ממנו נחתמים בחותמת מיוחדת, חנויות מזכרות, וכן אטרקציות תיירותיות כמזחלות כלבים, מזחלות איילים (התייחסות למזחלת האיילים של סנטה) ואופנועי שלג.

קישורים חיצוניים
----------------

ויקישיתוף מדיה וקבצים בנושא **הכפר של סנטה קלאוס** בוויקישיתוף
* 

* אתר האינטרנט הרשמי של הכפר של סנטה קלאוס

הכפר של סנטה קלאוס; העמודים ניצבים במקום שבו עובר החוג הארקטי
ה**טלסקופ הגדול במיוחד** (באנגלית: **Extremely Large Telescope**, או בקיצור **ELT**) הוא טלסקופ גדול ממדים, הנמצא בשלבי בנייה שעתידה להסתיים בשנת 2024. הטלסקופ, השייך למצפה האירופי הדרומי (איס"ו), עתיד להיות הטלסקופ הגדול ביותר בעולם בתחום האור הנראה והתת-אדום. המיקום הנבחר למצפה הוא פסגת סרו ארמסונס במדבר אטקמה שבצפון צ'ילה. הטלסקופ מתוכנן כטלסקופ מחזיר אור, בעל מראה ראשית מורכבת בקוטר 39.3 מטרים, ומראה משנית בקוטר 4.2 מטרים. הטלסקופ יצויד במערכת אופטיקה מסתגלת, שמונה אלומות לייזר מנחות, ומספר מכשירים מדעיים גדולים. יכולת איסוף האור של ה-ELT, שידע לתקן עיוותים הנוצרים באטמוספירת כדור הארץ, תהיה גדולה פי 13 מהטלסקופים האופטיים הקיימים נכון לשנת 2017. הטלסקופ צפוי לספק תמונות חדות פי 16 מאלה של טלסקופ החלל האבל.

ה-ELT צפוי לקדם במידה משמעותית את המחקר האסטרופיזיקלי, בעיקר בתחום כוכבי הלכת מחוץ למערכת השמש, הגלקסיות הראשונות ביקום, חורים שחורים על-מסיביים, חומר אפל ואנרגיה אפלה, וגילוי מים ומולקולות אורגניות בדיסקות קדם-פלנטריות.

היסטוריה
--------

כבר בשנת 2005 החל המצפה האירופי הדרומי לדון ברעיון של בניית טלסקופ גדול במיוחד לתחום האור הנראה והתת-אדום. ב-26 באפריל 2010 נבחר סרו ארמסונס בצ'ילה למיקומו העתידי של ה-ELT. תוכנית ה-ELT אושרה בשנת 2012, והאישור לבנייה ניתן בשלהי 2014. טקס הנחת אבן הפינה התקיים במאי 2017. הבנייה צפויה להסתיים ב-2024.

תכנון ועיצוב
------------

פרק זה לוקה בחסר. אנא תרמו לוויקיפדיה והשלימו אותו. 
בנית יסודות הטלסקופ הגדול במיוחד, ספטמבר 2019
הדרך האופטית של ה-ELT, עם חמש המראות
ל-ELT עיצוב חדשני הכולל חמש מראות. שלוש המראות הראשונות הן קמורות (אך לא כדוריות), ושילובן יאפשר למזער את העיוותים האופטיים העיקריים - אברציה כדורית, אברציית "קומה" (coma) ואסטיגמטיזם, ולהשיג איכות תמונה מצוינת בשדה ראייה של יותר מ-10 דקות קשת (כשליש מרוחבו של הירח המלא). המראות הרביעית והחמישית הן כמעט שטוחות. המראה הרביעית תשמש לצורך תיקון עיוותים אטמוספיריים כחלק ממערכת האופטיקה המסתגלת, והחמישית - לצורך ייצוב התמונה. שתי מראות אלה תשמשנה גם להסטת האור הצידה, כך שמספר מכשירים מדעיים יכולו להיות מותקנים במקביל.

מטרות מדעיות
------------

פרק זה לוקה בחסר. אנא תרמו לוויקיפדיה והשלימו אותו.

מיכשור מדעי
-----------

פרק זה לוקה בחסר. אנא תרמו לוויקיפדיה והשלימו אותו.

השוואה עם טלסקופים אחרים
------------------------

פרק זה לוקה בחסר. אנא תרמו לוויקיפדיה והשלימו אותו. 
השוואה בין גודלי טלסקופ שונים
השוואה בין ה-ELT וה-VLT לבין הקולוסיאום

ראו גם
------

* הטלסקופ הגדול מאוד
* המצפה האירופי הדרומי

קישורים חיצוניים
----------------

| עיינו גם בפורטל: |
| --- |
|  | **פורטל מדעי החלל** |

ויקישיתוף מדיה וקבצים בנושא **הטלסקופ הגדול במיוחד** בוויקישיתוף
* אתר האינטרנט הרשמי של הטלסקופ הגדול במיוחד (באנגלית)

#### אתרי מדיה ועיתונות

* הטלסקופ הגדול במיוחד, ברשת החברתית טוויטר **(באנגלית)**
* הטלסקופ הגדול במיוחד, ברשת החברתית פייסבוק **(באנגלית)**

הערות שוליים
------------

1. ↑  THE EUROPEAN EXTREMELY LARGE TELESCOPE ("E-ELT") PROJECT
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מאושרים באהבה** (באנגלית: **Love Happy**) הוא סרט קומדיה אמריקאי בשחור-לבן משנת 1949, עם האחים מרקס בתפקידים הראשיים.

זה סרטם האחרון של האחים מרקס בו הופיעו ביחד. בסרט מופיעה גם מרילין מונרו בתפקיד קטן. הרפו מופיע כהרגלו בקטע נגינה על נבל וצ'יקו על פסנתר

תקציר העלילה
------------

סאם גרוניון (גראוצ'ו מרקס) הוא חוקר פרטי שעובד כבר 11 שנים על פיענוח גניבת תכשיט יהלומים יקר שהיה שייך לבית רומנוב. חקירותיו מובילות אותו לקבוצת שחקנים בתיאטרון וינדזור המעלים הצגה בשם "מאושרים באהבה" שכולל שירה וקטעי ריקוד של השחקנים מייק ג'ונסון (פול ולנטין), מגי פיליפס (ורה-אלן) ובאני דולן (מריון האטון).

המצב הכלכלי של ההצגה הוא קשה והמפיק ליונס (לאו בלסקו) מאיים לבטל אותה. פאוסטינו הגדול (צ'יקו מרקס) משכנע אותו להמשיך בהצגה על ידי זה שהוא מחמיא לו על נגינתו בכינור. הם מנגנים יחד "שיר צועני". את האוכל מספק להם הרפו (הרפו מרקס) שמבלה הרבה בחנות הכלבו של לפטי (מלויל קופר) שם הוא גונב מכל הבא ליד, מטמין בבגדיו ומחלק לשחקנים. חנותו של לפטי משמשת מעבר לסחורות גנובות. לשם מגיע ענק היהלומים הגנוב של משפחת הצאר הרוסי, מוחבאים בקופסת סרדינים עם סימן של צלב מלטזי.

הרפו גונב קופסאות סרדינים ובהם הקופסה עם התכשיט. עבריינית הצמרת מאדאם אגליצ'י (אילונה מאסי) מגיעה לקבל אותם ומסתבר שנגנבו. לפטי נזכר בהרפו ואנשיה של אגליצ'י תופסים אותו ומענים אותו אך הוא כידוע אילם. הוא מצליח לבסוף לברוח והם מגיעים לתיאטרון ומחפשים אחריו. הוא חוטף מהלהקה ענק דומה אך מזויף ומתחיל מרדף של חתול ועכבר בין אנשי אגלי'צי והרפו עם הענק המזויף. הענק האמיתי נמצא אצל צ'יקו אך ברדיפה הם מחילפים את הענקים. העבריינים רצים אחרי הרפו עם הענק האמיתי אך הוא חושב שהוא מזויף ואילו אצל צ'יקו נמצא הענק המזויף שהוא בטוח שהוא אמיתי....

צוות השחקנים
------------

| שם השחקן/ית | שם הדמות | הערות |
| --- | --- | --- |
| הרפו מרקס | הרפו |  |
| צ'יקו מרקס | פאוסטינו | מפיק |
| לאו בלסקו | מר ליונס | מפיק |
| גראוצ'ו מרקס | סאם גרוניון | בלש |
| ורה-אלן | מגי פיליפס | רקדנית |
| אילונה מאסי | מאדאם אגליצ'י |  |
| פול ולנטין | מייק ג'ונסון | שחקן |
| מריון האטון | באני דולן | שחקנית |
| לני באסקו | מר ליון | מפיק |
| רמונד בר | אלפונסו זוטו | עבריין |
| ברוס גורדון | חניבעל זוטו | עבריין |
| מלויל קופר | לפטי | עבריין |

הערות שוליים
------------

1. ↑  בעברית הוא נקרא בזמנו "פניני הצאר" (לפי פרויקט ירושלים סגל)

קישורים חיצוניים
----------------

* "מאושרים באהבה", במסד הנתונים הקולנועיים IMDb (באנגלית)
* "מאושרים באהבה", באתר נטפליקס
* "מאושרים באהבה", באתר AllMovie (באנגלית)
* "מאושרים באהבה", באתר Rotten Tomatoes (באנגלית)
* "מאושרים באהבה", במסד הנתונים הקולנועיים KinoPoisk (ברוסית)
* מאושרים באהבה, באתר TCM
* כתוביות ושיר הנושא, באתר יוטיוב
* הופעה קצרה של מרילין מונרו בסרט (בצבע), באתר יוטיוב
* ורה-אלן בקטע ריקוד, באתר יוטיוב
* הרפו ומדאם אגליצ'י, באתר יוטיוב
* הרפו מנגן "Swanee River", באתר יוטיוב
* שיר צועני, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מונסטר** (במקור: **Monster** - באנגלית, מפלצת) הוא סרט דרמה משנת 2003. בוים על ידי פאטי ג'נקינס ומבוסס על סיפור חייה של הרוצחת הסדרתית איילין וורנוס, שרצחה שבעה גברים והייתה הרוצחת הסדרתית הראשונה שהתגלתה בארצות הברית כאשר בסופו של דבר, ב-9 באוקטובר 2002 הוצאה להורג באמצעות זריקת רעל. שרליז ת'רון המגלמת את לי זכתה בפרס אוסקר לשחקנית הטובה ביותר.

עלילה
-----

איילין וורנוס, המכונה גם לי בלובק (שרליז ת'רון) היא זונה חסרת בית. סלבי וול (כריסטינה ריצ'י), נערה לסבית צעירה, פוגשת בה ומנסה ליצור עימה מערכת יחסים. סלבי מתגוררת אצל דודתה כדי "לרפא" אותה מנטייתה המינית. עם התפתחות העלילה, נוצר קשר בין השתיים וסלבי עוזבת את בית דודתה ועוברת לגור עם לי. לשתיהן זהו חידוש שכן סלבי לראשונה מממשת את הפנטזיות שלה ומאידך לי אשר נוצלה פעמים כה רבות בעברה מקבלת יחס חם ואוהב. 

חרף מאמציה למצוא עבודה מכובדת, לא מצליחה לי להיכנס לשוק העבודה הרגיל ונאלצת להמשיך ולהתפרנס מזנות. עקב ניצול שעוברת על ידי אחד מלקוחותיה, מחליטה לי לנקום ומתחילה בסדרת רציחות של לקוחותיה. אם בתחילה, רצחה לי רק את אלו אשר התעללו בה הרי שככל עובר הזמן, הרצח נעשה יותר ויותר טריוויאלי ונרצחים אנשים שכל חטאם היה עצירה בצד הדרך. בעת הזו סלבי מתחילה לסגת ולפחד ואף פונה לרשויות החוק כנגד לי, במהלך המשפט הייתה סלבי עדת התביעה המרכזית ולאחר המשפט, הורשעה לי וקיבלה גזר דין מוות.

קישורים חיצוניים
----------------

* אתר האינטרנט הרשמי של מונסטר

* "מונסטר", במסד הנתונים הקולנועיים IMDb (באנגלית)

* "מונסטר", באתר נטפליקס

* "מונסטר", באתר AllMovie (באנגלית)

* "מונסטר", באתר Rotten Tomatoes (באנגלית)

* "מונסטר", באתר Box Office Mojo (באנגלית)

* "מונסטר", באתר Metacritic (באנגלית)

* "מונסטר", באתר אידיבי

* "מונסטר", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5792932
* SUDOC: 182030547
* VIAF: 311845631
* WorldCat (עם VIAF): 311845631

 |